Mandens aften på diskotek Robin i Aalborg sluttede, da han blev taget for besiddelse af hash. Han blev bragt til detentionen, hvor han blev meget voldsom - her sparkede han en politimand over benet og råbte flere ukvemsord. Politiet blev nødt til at bruge peberspray på den 28-årige mand. Det oplyser vagtchef ved Nordjyllands Politi, Karsten Højrup Kristensen. Manden, der er fra Brovst, var formentlig påvirket af både hash og stoffer. Han er nu sigtet for vold mod tjenestemand i funktion.

Opsummering:
En 28-årig mand sparkede en politimand over benet og måtte uskadeliggøres med peberspray.